เตรียมเปิดจำหน่าย พันธบัตรออมทรัพย์พิเศษรุ่น เราไม่ทิ้งกัน 5 หมื่นล้านบาท
กระทรวงการคลัง เตรียมเปิดจำหน่าย พันธบัตรออมทรัพย์พิเศษ รุ่น เราไม่ทิ้งกัน วงเงิน 5 หมื่นล้านบาท อัตราดอกเบี้ยแบบขั้นบันได เริ่มขายวันที่ 14 พ.ค.เป็นต้นไปวันที่ 8 พ.ค. 2563 ดร.อุตตม สาวนายน รัฐมนตรีว่าการกระทรวงการคลังแถลงข่าวเรื่องการจำหน่ายพันธบัตรออมทรัพย์พิเศษรุ่น เราไม่ทิ้งกัน ของกระทรวงการคลัง ในปีงบประมาณ พ.ศ.2563 แบบไร้ใบตราสาร (Scripless) โดยมีวัตถุประสงค์ในการระดมทุนเพื่อบรรเทาผลกระทบ และแก้ไขปัญหาเยียวยา และฟื้นฟูเศรษฐกิจและสังคมจากสถานการณ์การแพร่ระบาดของไวรัสโควิด-19สำหรับ พันธบัตรออมทรัพย์ เป็นหนึ่งในเครื่องมือทางการเงินที่หลากหลายของรัฐบาลซึ่งจะสนับสนุนการลงทุนในสินทรัพย์ปลอดภัยของประชาชนรายย่อย และเป็นการเยียวยาให้กลุ่มประชาชนที่เสียภาษีให้กับรัฐบาล ให้ได้รับผลตอบแทนที่ดีในช่วงที่ตลาดการเงินมีความเสี่ยงจากความผันผวนของเศรษฐกิจ โดยจะเริ่มจำหน่ายในวันที่ 14 พ.ค. 2563 เวลา 08.30 น. วงเงินไม่เกิน 50000 ล้านบาท อัตราดอกเบี้ยแบบขั้นบันได รุ่นอายุ 5 ปี เฉลี่ยร้อยละ 2.40 และรุ่นอายุ 10 ปี เฉลี่ยร้อยละ 3.00 ต่อปีนางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) ให้รายละเอียดการจำหน่ายพันธบัตรออมทรัพย์พิเศษรุ่น เราไม่ทิ้งกัน เพิ่มเติมว่าการจำหน่ายแบ่งออกเป็น 3 ช่วง โดยสัปดาห์ที่ 1 จำหน่ายให้ผู้สูงอายุที่มีอายุตั้งแต่ 60 ปีขึ้นไป สัปดาห์ที่ 2 จำหน่ายให้ประชาชนรายย่อยซื้อได้ก่อน แบบจำกัดวงเงิน 2 ล้านบาท/คน/ธนาคาร และสัปดาห์ที่ 3 ตั้งแต่วันที่ 28 พ.ค. 2563 เป็นต้นไปจากนั้น จะเปิดให้ประชาชนทั่วไปและนิติบุคคลที่ไม่แสวงหาผลกำไร เข้าซื้อได้แบบไม่จำกัดวงเงิน โดยซื้อผ่าน BOND DIRECT Application และช่องทางของธนาคารตัวแทนจำหน่าย 4 แห่ง ได้แก่ ธนาคารกรุงไทย ธนาคารกรุงเทพ ธนาคารกสิกรไทย และธนาคารไทยพาณิชย์(อ่านต้นฉบับ - คลิกที่นี่)
กระทรวงการคลัง เตรียมเปิดจำหน่าย พันธบัตรออมทรัพย์พิเศษ รุ่น เราไม่ทิ้งกัน วงเงิน 5 หมื่นล้านบาท อัตราดอกเบี้ยแบบขั้นบันได เริ่มขายวันที่ 14 พ.ค.เป็นต้นไป
พันธบัตรออมทรัพย์,กระทรวงการคลัง,เราไม่ทิ้งกัน,โควิด-19,พันธบัตรออมทรัพย์พิเศษ